Cáin Eimíne Báin
Cáin Eimíne Báin annso: Do-lotar flaithi Laighen isin duinebath co a r-rig
prim-acallaim co Bran h-ua
Faelain dus cidh do-ghentais
ar cind na foicheda tanic a tír Laighen .i. imbad cách
dia eclais duthaig do gabail bachla banaba i n-aen-chathair
.i. i n-aentaig na righ gebhthar
ina toghaid-side.
Fris-gart didiu Bran doibh &
is-bert friu: issed at-gegainn-se
.i. i n-ddimda fri Dia ro bamar cose ocin neoch aga
ro bhamar. Iss ed Is cóir ann innosa beith dun
immaleith
fri fot ar saeghail oc dighde ar cinn In duinebath.
Fris-gartatar iarum na flaithi: Is toghadh duinne uile
anni-sin.
Iss ed is-bert doibh a n-imacallma
.i. taudacht cu
h-Eimeine m-Bán. Do-llotar iarum.
Im-raidit co h-Eimeine
m-Bán aní
imde-racht fri h-aithridhe do Dhía & fri gabail
bachla lais & fri les a n-anmanna do denum oirit
no beth i saeghal. Fris-gairt
Eimine: as doibh: guidim
Dia uile anocht co tarda comairli dúin forsani
ime-raidit-si.
Ainsit iarum uili ind oidchi-sin. At-gladastar
iarum Eimheine a muindtir tosach laithe & is-bert
friu:
cacha m-biam frisin greis donn-ainic? Ma ata-bosum iarnar
toichid bid bare leo, ma anat linn bid mélad duin
ma at-balat din plaigh seo,
otte diar n-attug im chobair
doib. Fris-gart iarum a muindter do Eimene:
inní bus
comairle lat-sa Is sí bas
chomairle linne. Is si eim mo
chomairli-si, mad coir libh-si: attach duinn In Choimdhedh
im anacul na fer-so din plaigh
& a comlín uainne do
dhul tar a cenn, meise fein tar
cend m-Brain. Cet, cet,
ol a muindter fri Emene; is
coir linne inní-sin.
At-gladastar Émene na flaithi iarum & is-bert friu:
immunn-arlasamair-ni tra, ol Emene,
umuib-si & ro gadamar
in Coimdidh im fortacht duinn im bar n-anacol-si
din plaigh-so &
is e cruth asin-cotatsum: bar comlín dom
muindtir-si do dul tar uor
cenn dochum neime, meissi
féin tar cenn m-Brain.
Atlaighsetar iarum na flaithi buidhi do Dia &
d' Eimine
acht ba n-dúais la Bran
do dul do-sum tar a chenn
& slechtsat uili In caeca
flaithi imme righ
for oigreír
Emene Áin ce secha ce beradh
forro. As-bert iarum Émine
friu: isi-so mo riar-so, oman De daib & a sherc
&
aitherrach cáin-bescna daib fri Dia doní a
ratha dó Is ferr
araile. As-bertatar iarum na flaithi fri h-Emene: Cisne
folaid tra rot-biat-sa uain-ne tar éis na fortachta
do-berar
duinn? Imba ar n-dilsi conar claind a mainche duit-si
co brath? Fris-gart Émine: ni taet
dam bar mainche;
ard-chaerich adob-comnaic-si, ard-lias duib, lias
bec ani-siu,
caerig beca ann, ataet mor i toil Dé.
Cesc tra, cidh do-beram? Imbad tíre &
feranna fa
set & máine? Fris-gart
Emene dóibh:
ni taurga n-dam
báa n-de arna h-eipri Is cunnrad ro gadamar-ne Dia
lib-si
im uar n-anocal ossib-si co foltaib máine &
tíre tar a
éise.
Cest tra, In fuil innaill do-bermais deit? Fuil eim,
ol Emine, nert & sochraidi duib
in puirt-so & a shaeirid
co brath & saeirid a fheraind indni ad-roipre
& do-ruaicle
& ado-ibertair & cid urthar ar cinn a
chesta & a caingne
re cestaib Laighen do
dénum.
Madh fri sil m-Brain beit a
cestud-sum, riar na muintire
fodeisin im sodhain; madh fri nach aile, it feichemain & it
brethemain t-shil
m-Brain & raithi
Laighen olchena a n-ogh lesaigte
Emine Ain & a muintire fri Laighniu.
Ad-raeghaid tra Bran h-ua
Faelain co flaithi Laigin
olchena ratha i n-ogh
na saire-seo. At-raegatar na flaithi
olchena airriu fadeisne & ara clannaib co
brath.
It é na ratha at-rogesa sunn &
do-dechatar fri laim
Emine Ain .i.
Cellach mac Aedha
Croin & Culdub
mac
Certain
Degchairdil mac
Brocain
Fínán mac Maeil
Dibid
Ardmesach mac Maeil
Ruis
Dubh Cluana mac
Furodran
Eltine mac
Brocáin
Buidhe mac Laighnein
Dub Da Crich
mac Maeil Ochtraidh
Dimusach mac
Congaile
Mael
Tuile
mac Maeil Uidhir
Aedan mac
Echach &
Fabnith h-ua Tusechain,
& Lapan &
Mescell do Leighis
It aena tra na fir-seo do-ruirmisum ro saertha don
mortla la
Bran & Is cusin flaith theit In muinter; is
iside do-gair na tigerna chuca fri
fual no fuasna no
indilsi na saeirid-seo Ruis
Ghlaise.
Is é ord tra bai la h-Emene for
tighnacul a muintire:
in coica righ-seo ima righ .i. mórseisiur cach laithi co
cenn sechtmuine & Emene
féin fa deoigh tar cenn m-Brain
iar n-gabail écnairce a muindtire & anas
Bran afos a
coicait laech co cenn sechtmuine co
taiselbud don coicat
flaithi In coicat clerech do-chuaidh
tar a cend, & fo-cres
a crannchor forsin coica fer do muinntir Émene co
'ma-fitir
cach cach morseisir no thegadh tar
cenn alaile. No thegedh
didiu In mórseisir do muintir
Emene i n-aentaig a manach
do laubair. In morseisir tara teitis
cenn. No chlaidis uadha
doibh co tictis iarum, no gabhdais a n-étach
sacarbaicce
umpu, no teigdis do laim & no theighedh
Émene
reime docum na flaithi tara teitis cenn &
is-berid: uinnsi
secht slan dochathig dib sunn gin cneit cin galur
&
nis-ber nach accais aile acht dul tar bur cenn-si. No
ceilebraitis
na clerig dona laechaib tara
teitis cenn & do-berid
cach dib laim tar bragait alaile. No ciitis na laeich
oca; failti immurgu na clerig oc
dul dochum neime.
Cene tra, ol Emene, bes
cumain lib a n-ad-ruiglisid
dam-sa ro m-biadh fortacht Dé do neim & ar
n-itchi-ne uile.
Is dual daibh mo chlocc ad-chondarcid &
do-chualaid oc
talgud mo muintire tar bar
cenn ni fouirne a beim foraib.
Ar, a l-la m-bither da bur n-escaine In bur cintaib
do-imdibaidter
uar saeghul. Ni biadh righ na rigdamna on righ
na on flaith na on oc-tigerna forsa m-biter & ni 'mman-aicim
for neim & ni ba soinmech didiu doibh i talum
&
siccib e forsa m-bentar olchena, acht co m-beth cinaid leo,
ni
ba neime na talman. Is aen didiu ad-roighle i saire na
h-eclaisi cidh be
manach doda-goad & cib
can a cinel acht
rop airithe laisin muindtir aig-dilmuine do Eimeine
Ban
cin fuasna cin indilsi. Ocus neimbiathad laech na laeichis
a tri corgusaib na bliadna nach a cétain nach
a n-ain ditin
na i n-domnach nach iar n-espartain na ria teirt &
na
h-imirtar & na tardar sall na feoil na im do fiur
Laighen
co la m-bratha & Is tar turtugud
Émine Bhain & tar a
miscaid conid uile naemaib & fhírénu
& Is tar turtugud na
righ-seo & na flaithi cin chomallad na timna-so co la
m-brátha.
Anais Emine iar sin .xl. aidhche fri gabail écnairce
a muindtire & fri
cosc & cuindrech na caingen. O
thanic dó co dul dochum neime do-grath
Bran co maithibh
Laigen lais do cheilebradh
dóib & do thaisilbad do
Bran
dula do-sum tar a chenn dochum neime & ni roibhe
co
m-beredh aes & críne mina thísad a
n-urlaithibh-so tar
cenn m-Brain. Do-forgeis dó
aní ima-ragha a charbat do
neoch bu mellach lais do Laighnibh
& ni ro et o Bran
annsin acht aen namá, ol Eimine,
gurba uladh ríg mo
reilicc. Ticfaid
nech dod chloinn-si, ol Eimeine, & bidh
Bran a ainm & bid im purt-sa bet
a auladh curob
tormach saire & airmitiu dom muindtir & dom purt la
Laighniu uili.
Berid Émine bennachtain ona
flaithib & facbaidh-sium
alaile. Luid iarum cin cneit cin galar for snadad dochum
neime for saire Ruis Glaise o Laighnib co brath & reliqua.